২০১০ ফিফা বিশ্বকাপ ফাইনাল
২০১০ ফিফা বিশ্বকাপের ফাইনাল খেলাটি অনুষ্ঠিত হয় ২০১০ সালের ১১ জুলাই তারিখে। দক্ষিণ আফ্রিকার জোহানেসবার্গ শহরের সকার সিটি স্টেডিয়ামে অনুষ্ঠিত এই খেলাটির মাধ্যমে ২০১০ ফিফা বিশ্বকাপের শিরোপাজয়ী দলটিকে নির্ধারণ করা হয়। এই খেলায় , নেদাল্যান্ডসকে ১–০ গোলে পরাজিত করে। নির্ধারিত সময়ের খেলা গোলশূন্য সমতায় থাকার পর খেলা গড়ায় অতিরিক্ত সময়ে। অতিরিক্ত সময় শেষ হবার মাত্র ৪ মিনিট আগে আন্দ্রেজ ইনিয়েস্তা স্পেনের পক্ষে জয়সূচক গোলটি করেন। স্পেন ও নেদারল্যান্ডস উভয় দলই প্রথম বারের মতো বিশ্বকাপে পরস্পরের মুখোমুখি হয় এই খেলার মাধ্যমে। নেদারল্যান্ডস এর আগে কখনো বিশ্বকাপ জয় করতে না পারলেও ১৯৭৪ ও ১৯৭৮ সালে তাঁরা রানার্স-আপ হয়েছিলো। অপরদিকে স্পেন এবারই প্রথমবারের মতো বিশ্বকাপের ফাইনাল খেলে। পূর্বে স্পেনের বিশ্বকাপের সর্বোচ্চ সাফল্য ছিলো চতুর্থ স্থান পর্যন্ত, যা তারা লাভ করে ১৯৫০ সালের বিশ্বকাপে।
২০১০ ফিফা বিশ্বকাপ ফাইনাল
বিশ্বকাপের মূল পর্বে এসে নেদার‌ল্যান্ডস গ্রুপ পর্বের সবগুলো ম্যাচে জয় লাভ করে ই গ্রুপের চ্যাম্পিয়ন দল হিসেবে ১৬ দলের পর্বে উত্তীর্ণ হয়। গ্রুপ পর্বে তাঁরা ডেনমার্ক, জাপান, ও ক্যামেরুনকে পরাজিত করে। এই পর্বে তাঁরা পক্ষে গোল দেয় ৫টি, এবং বিপক্ষে গোল আসে মাত্র ১টি। নকআউট পর্বে এসে তাঁরা প্রথম খেলায় (১৬ দলের পর্বে) স্লোভাকিয়াকে পরাজিত করে। পরবর্তীতে তাঁরা কোয়ার্টার ফাইনালে ব্রাজিল, ও সেমিফাইনালে উরুগুয়েকে পরাজিত করে। ২০০৮ সালের সেপ্টেম্বর থেকে এই ফাইনাল খেলা পর্যন্ত নেদারল্যান্ডস জাতীয় ফুটবল দল মোট ২৮ খেলায় অপরাজিত রয়েছে।